runetrust/blame-folketinget-dk huggingface dataset:
Trine Pertou Mach (EL), 2025-05-21:
Men spørgsmålet var faktisk til Socialdemokratiet: Er Socialdemokraterne klar til, at Danmark bilateralt handler og bruger de redskaber, vi har, som f.eks. at suspendere den samarbejdsaftale, vi har med Israel, eller lukke for importen af israelske varer og bremse samhandelen?
Thorkild Simonsen (S), 1997-10-22:
De principielle bemærkninger, som hr. Kim Behnke kom med, kan selvfølgelig også overvejes, men jeg må indrømme, at det er noget, der er indgået i en aftale mellem staten og de kommunale organisationer på kommunernes vegne, og jeg tror ikke, at jeg som den første handling skal være med til at bryde den.
Mariann Fischer Boel (V), 2000-03-17:
Det kan godt være, at man fandt det nærmeste runde tal, som man så rundede op til, men det er jo rent faktisk sådan, at den bundgrænse på de 10.000 kr. ikke i alle tilfælde viser sig at være tilstrækkelig til at kunne give støtte til en hel del af de længerevarende behandlinger, f.eks. psykologbehandlinger.
Svend Auken (S), 1998-12-11:
Og nu har vi realiseret en aftale mellem staten, amterne og kommunerne om en principiel udfasning i hele den offentlige sektor, og vi prøver også at realisere den tanke, som ikke mindst hr. Jens Vibjerg har sloges for her i Folketinget, så det skulle vi kunne glæde os over i fællesskab.
John Dyrby (S), 2006-11-23:
Der er ingen tvivl om, at hensigten med lovforslaget er rigtig, nemlig at sørge for, at de almenvelgørende foreninger får flere penge at arbejde med, får flere penge at hjælpe med og får flere penge til de vigtige projekter, de har i gang rundtomkring i verden, og vi er ikke i tvivl om, at det vil vi gerne være med til.
Karen Hækkerup (S), 2010-01-28:
Når nu hr. Simon Emil Ammitzbøll spørger, hvad mere man kunne ønske sig, så kunne jeg jo sige: at man lod være med at fyre de 100 mennesker, som man nu skal til at fyre; at man lod være med at sige til folk, som der er behov for, at nu kan de gå hjem, for vi vil ikke længere betale jer jeres løn, selv om der er så meget behov for dem i fængslerne og i kriminalforsorgen.
Kristian Jensen (V), 2001-10-25:
som bilag 2 fik omdelt en artikel vedrørende Østrig fra Tidsskrift for international beskatning, Skat Udland nr. 9, september 2001, med en beskrivelse af, hvordan Østrig - altså et andet EU-land - har lavet præcis det, vi foreslår her, nemlig at man har flyttet beskatningstidspunktet til afståelsestidspunktet.
Ole Sohn (SF), 2002-12-05:
Og det er ikke hensigtsmæssigt at bruge ugeberegninger over for et arbejdsmarked som det danske, hvor vi har adskillige områder, hvor der ikke er fuld beskæftigelse. Vi har pædagogmedhjælperområdet, tjenerområdet, havnearbejderområdet og en lang række områder, som i dag fungerer, og som fungerer til stor gavn for samfundet.
Marlene Harpsøe (DF), 2017-12-07:
Nu tænker jeg jo, at Socialdemokratiet har siddet i en meget væsentlig nøgleposition herinde i Folketinget fra 2011-2015, hvor man jo har haft nøglerne til Statsministeriet, og jeg kan da i hvert fald konkludere, hvis vi skal forudsætte, at alt det her handler om politisk prioritering – ønsker man at prioritere ældreområdet, eller ønsker man at prioritere noget andet – at ordføreren da vel så også må erkende, at Socialdemokratiet kunne have prioriteret anderledes tilbage f.eks. i 2012, da man valgte at prioritere flere milliarder kroner til skattelettelser, topskattelettelser.
Mette Frederiksen (S), 2005-03-17:
Spørgsmålet er derfor i dag, om regeringen og Dansk Folkeparti også vil være med til at sikre en tilstrækkelig økonomi til de københavnske teatre, om regeringen vil være med til at sikre en fortsat lokal forankring hos landsdelsscenerne, om regeringen og Dansk Folkeparti vil være med til at sikre en fortsat udvikling af dansk børneteater, og sidst, men ikke mindst, om regeringen og Dansk Folkeparti vil være med til at sikre, at den fremtidige abonnementsordning på teaterområdet også betyder, at der er flere, der kommer til at gæste vores mange gode teatre.
Pernille Frahm (SF), 2008-02-07:
Men jeg synes bare, at det er utrolig vigtigt midt i al vores glæde og alle vores ønsker om at få mere tilgængelighed til de her ting at huske, at der altså står nogle kunstnere bag, og at det, de sådan set skal leve af, er det, som vi skal nyde godt af, og derfor er der en berettigelse bag nogle krav, som måske kan virke rigide og firkantede.
Steen Gade (SF), 1998-10-07:
Jeg synes, det var udmærket, at ministeren korrigerede hr. Frank Dahlgaards indlæg ved at fremhæve, at vi faktisk har nogle af de billigste elpriser i Europa, men jeg vil spørge ministeren, om han ikke også godt vil belære hr. Frank Dahlgaard om den realitet, vi diskuterer, når vi diskuterer CO2-udslip: at vi har et af de største CO2-udslip i Europa, at vi er et af de mest kulafhængige og dermed CO2-tunge lande overhovedet i Europa, og at det, hvis vi ikke gør yderligere anstrengelser end dem, vi gør i dag, vil blive et problem for os i forhold til en politisk troværdighed både i forhold til den internationale diskussion og reelt i forhold til en lidt mindre diskussion, netop den, vi har i Europa.
Uffe Elbæk (ALT), 2018-01-16:
De kommer også fra statsministerens eget parti, hvor man er gået ind og har sagt, at jamen om det lige er 10, 20 eller 30 pct., der skal skæres i Danmarks Radio, er ikke det, der er spørgsmålet, men man går ind på præmissen, kan man sige, og det undrer mig, at man går ind og diskuterer Danmarks Radios betydning og rolle i det danske samfund ved at tage udgangspunkt i, at der skal skæres.
Tove Videbæk (KRF), 1999-11-11:
Der er stadig væk et påtrængende behov for at sikre, at vores børn færdes i sikre og sunde omgivelser, og det gælder ikke bare i daginstitutioner, fritidshjem og skolefritidsordninger, men også i folkeskoler og på ungdoms- og videregående uddannelser.
Lars Løkke Rasmussen (M), 2025-05-28:
For det, der ellers vil stå tilbage, er et fragmenteret Europa, hvor nogle har meget travlt med at anerkende et Palæstina, der jo ikke findes, og som ikke har det fysiske udtryk og det folkeretlige udtryk, der egentlig skal til for at være en stat, altså eget territorium, kontrol over det og autoritet osv. osv., og hvor andre næsten fornægter, at der skulle være et problem, hvilket jo betyder, at Europa bliver hamrende irrelevant, hvilket er beklageligt i forhold til den store påvirkningsmulighed, Europa faktisk har, jf. historien, vores rolle i regionen og vores økonomiske relation til Israel.
Jørgen Arbo-Bæhr (EL), 2005-12-15:
Jeg synes, det er vigtigt, at vi undgår, at det danske samfund kommer i en situation, hvor mennesker kommer derud, at deres eneste svar på livets fortrædeligheder er at være ballademagere, bøller, brænde biler af, eller hvad pokker man nu kan finde på.
Anders Fogh Rasmussen (V), 2005-01-12:
Hvis jeg skulle gå ind på fru Tove Videbæks præmisser, så kunne man faktisk godt argumentere for, at ved at vælge en formand for Det Europæiske Råd, som sidder for en længere periode, så styrker man faktisk arbejdet i Det Europæiske Råd, som jo er det forum, hvor medlemsstaterne er samlet og er repræsenteret direkte ved deres stats- og regeringschefer, og hvis vi i et EU med så mange medlemslande skal sikre, at M039S33213397subh.fm Page 3394
Susan Kronborg (RV), 2021-11-09:
Radikale forstår godt ønsket om en mere selvstændig stemme i verden, men ligesom danske politikere måske skal blive bedre til at forstå, at vi holder bedst sammen på vores fællesskab, hvis vi støtter det store ønske om at blive hørt mere og blive mere selvstændige, ikke mindst på det økonomiske område, ja, så er det måske også i disse år, at der er ved at snige sig en ny erkendelse ind i både grønlandsk, færøsk og dansk politik, en erkendelse, der handler om, at hvis vi tre små stater overhovedet skal have en stemme i den nye geopolitiske og multipolare verdensorden, skal vi kunne få vores lidt forskellige stemmer til at samle sig i et harmonisk kor, der for alvor bliver lyttet til.
Magnus Heunicke (S), 2025-03-25:
Men en af de ting, der skal være her, mener vi er, at vi skal udbrede det ansvar, der er – forureneren betaler-ansvaret, som vi kender det fra cigaretfiltre, for det er jo mikroplast, der også ender i naturen med den skade, det kan give – til også at omfatte producenter af de her nikotinposer, så de også får det ansvar.
Lise von Seelen (S), 2008-12-02:
Fremtidens biblioteker ser vi som et dynamisk samspil mellem alle de materialer, som vi bruger i vores hverdag for at blive klogere - et samspil, som udøves af fagfolk, der gennem deres indsigt kan støtte borgere i at skabe både personlig og professionel udvikling gennem brug af kulturen og den nutidige vidensøgning.
Thomas Adelskov (S), 2006-12-07:
Kan hr. Peter Christensen ikke også bekræfte, at de mennesker, man hjælper, er dem, om hvem man kan sige, at de inden for forlængelsesperioden kan vende hundrede procent tilbage til arbejdsmarkedet, mens det er sådan, at hvis man nu tilfældigvis er endt i en situation, hvor man ikke kan vende hundrede procent tilbage til arbejdsmarkedet, men måske kan ende med at få et fleksjob og dermed bidrage på arbejdsmarkedet, ja, så kan man ikke få forlænget, så er man henvist til kontanthjælp eller til helt at miste sin forsørgelse?
Villy Søvndal (SF), 2004-05-12:
Så jeg vil bede om, at vi også behandler de principielle retningslinjer i Folketingets Forsvarsudvalg, for der er altså noget underligt ved omfanget af skæg og blå briller - undskyld mig! - i Kontroludvalget. Jeg deler arbejdsværelse med en, der sidder i Kontroludvalget.
Jakob Sølvhøj (EL), 2018-10-09:
Men når man kigger på tallene og de 29 institutioner, som ligger i de udsatte boligområder efter de tal, som ministeriet har opgivet – jeg gad vide, om det kan være lidt flere, det er jo til gengæld 100 flere, som faktisk allerede i dag har nået 30 pct. grænsen og det, der ligger langt højere – kan ordføreren så ikke se, at hvis man regulerer inde i de udsatte boligområder, så flytter man problemet ud i de øvrige institutioner?
Claus Larsen-Jensen (S), 2002-04-18:
Derfor vil jeg spørge: Hvordan søren kan hr. Kristian Thulesen Dahl det ene øjeblik mene, at landene skal have en langt stærkere rolle i forhold til EU-beslutninger, og at man skal respektere sin egen grundlov, og så samtidig mene, at vi skal pålægge landene at afholde folkeafstemninger? Vi ville jo ikke acceptere - og det går jeg ud fra at hr. Kristian Thulesen Dahl heller ikke ville - hvis nogen kom hen og fortalte os, at vi skulle tilsidesætte § 20 i grundloven og ikke skulle overholde de regler, der er på det pågældende område.
Carolina Magdalene Maier (ALT), 2016-10-13:
Jeg synes, det er rigtigt, at der er noget uklarhed i de formuleringer, der ligger i det her lovforslag: »Den foreslåede bestemmelse vil indebære, at foreninger, hvis formål eller adfærd modarbejder eller underminerer demokrati eller grundlæggende friheds- og menneskerettigheder, ikke kan ydes støtte efter loven.« Jeg tror, at vi skal være de første til at sige, at vi er fuldstændig enige i, at foreninger, der udbreder f.eks. antidemokratiske budskaber, ikke skal finansieres gennem folkeoplysningsmidlerne.
Runa Friis Hansen (EL), 2023-12-05:
Enhedslisten er som sådan ikke imod friplejehjem i den forstand, at de skal have lov at være frie til at have deres eget særlige fokus og have deres helt eget særlige koncept, men Enhedslisten har to helt afgørende krav: Kommunerne skal have muligheden for at visitere de borgere, der har behov for en plads, til friplejehjemmene, og der skal være en driftsaftale, som gør det muligt.
Inger Støjberg (V), 2018-11-29:
Efter min og regeringens opfattelse var der tale om helt nødvendige stramninger, men alligevel stramninger, som de fire partier bag anmeldelsen af den her forespørgselsdebat stemte imod – altså Enhedslisten, Alternativet, Det Radikale Venstre og Socialistisk Folkeparti
Bent Bøgsted (DF), 2019-12-05:
Det er så enkelt at sige, at det hele er omfattet af gensidig forsørgerpligt, og så viser det sig, når vi begynder at grave i det, at det eneste, der er omfattet af gensidig forsørgerpligt, er kontanthjælp, integrationsydelse og uddannelseshjælp.
Bjarne Corydon (S), 2015-01-21:
Altså, opfattelsen de fleste andre steder i samfundet er jo, at der har været noget bedre styr på det der med den økonomiske politik og det der med at skabe private arbejdspladser under den her regering, end da vi havde en Venstreledet regering under ledelse af hr. Lars Løkke Rasmussen, hvor man jo tabte private arbejdspladser, endda i massivt omfang.
Kristen Touborg (SF), 1999-01-27:
I forbindelse med finanslovaftalen kiggede jeg lidt på, om alle nu var enige, og det kan man jo have forskellige holdninger til, men hvis den socialdemokratiske ordfører har det sådan, kan jeg kun sige, at så tror jeg, hun er i en særsituation i Folketinget - hvis jeg skal være helt ærlig.
Jacob Jensen (V), 2016-02-25:
Er det ikke korrekt forstået, at en af de eksperter, nemlig Jørgen E. Olesen, som var med til høringen forleden i udvalget, konkluderede, at i de første år – hvor det jo diskuteres meget om der er et negativt eller et positivt miljøregnskab – er effekterne i hans øjne så små, at de simpelt hen ikke kan måles?
Morten Messerschmidt (DF), 2020-06-02:
For hvis regeringens parlamentariske støttepartier er så optagede af, at det handler om resocialisering, og optagede af, at der skal være lige så komfortable forhold som i danske fængsler osv. osv., så kan det være utrolig svært for regeringen at finde et land, hvor det kan lade sig gøre, og derfor vil jeg bare gerne høre Socialistisk Folkepartis ordfører her: Hvis regeringen kom med et forslag, hvor der er et reelt land, der er villig til at lave sådan en overenskomst med Danmark, men hvor der måske ikke er samme resocialiseringsmuligheder, eller hvad ved jeg, som i Danmark, vil partiet SF så blokere for det?
Pernille Vigsø Bagge (SF), 2014-05-08:
Som vi har lavet kontanthjælpsreformen, er der alt for mange unge, der efterlades med et for lavt forsørgelsesgrundlag, og det vil vi meget gerne være med til at kigge på i årets finanslovsforhandlinger, som jeg også ved tidligere lejligheder har sagt her fra talerstolen.
Jørgen Winther (V), 2007-02-23:
Venstre har den holdning – og det er måske til glæde for fru Charlotte Fischer – at hvis en kvinde, som er lesbisk eller enlig, har en syg æggeleder, en aflukket æggeleder f.eks., har hun selvfølgelig mulighed for at få behandling for denne aflukkede æggeleder i det danske sygehusvæsen.
Jes Lunde (SF), 1999-12-15:
, så når vi har siddet i sene nattetimer - og det er fuldstændig rigtigt, det blev endda ud på morgenen, og det er ikke godt, men sådan var det, det måtte vi stille op til - så sørgede vi selvfølgelig for at koordinere hele tiden, så vores ressortordførere vidste, hvad vi lavede, så vi vidste, at det var kvalitet og gode resultater, vi kom hjem med.
Jens Christian Larsen (V), 2002-03-01:
Ved nedlæggelse af de fire organer, Blodproduktudvalget, Apotekervarenævnet, Reklamenævnet og Sygesikringsnævnet for Søfarende, frigøres der både økonomiske og administrative ressourcer, der i stedet kan anvendes mere hensigtsmæssigt i det samlede sundhedsvæsen.
Mattias Tesfaye (S), 2020-05-27:
Så nej, efter regeringens opfattelse skal skoler ikke holde muslimske helligdage på samme måde, som vi fejrer pinse og påske, vi skal ikke have kønsopdelte skoleklasser for at imødekomme religiøse ønsker, som f.eks. at en lærer ikke ønsker at give hånd, og skolen skal ikke være kirke, ligesom kirken ikke skal være skole og slet ikke koranskole.
Pernille Vigsø Bagge (SF), 2012-05-31:
Det er, som jeg sagde, særligt af økonomiske grunde, at vi ikke kan støtte det her beslutningsforslag, men vi vil selvfølgelig meget gerne være med til at bidrage konstruktivt til en eventuel fælles beretning i Kulturudvalget, så vi på den måde kan sikre, at der fortsat bliver gjort noget godt for området.
Christine Antorini (S), 2014-11-19:
Det er jo noget, som vi har en bred aftale om, bl.a. sammen med Venstre, og det er jo, fordi alle partierne – og jeg må sige, at det er alle partierne – er dybt optaget af, at vi får motiveret langt flere unge til at vælge en erhvervsuddannelse, herunder at man kan få en praktik.
Poul Nødgaard (DF), 2006-12-15:
Men mit spørgsmål til fru Line Barfod – jeg skal jo slutte med at stille et spørgsmål – er: Hvad er det, Enhedslisten og andre partier her i Folketinget har imod dansk landbrug, og vil fru Line Barfod bekræfte, hvad dansk landbrug generation efter generation har betydet for det danske samfund og det velfærdssamfund, vi bl.a. har i dag?
Carsten Bo Jensen (S), 2004-05-18:
Jeg har noteret mig, at hr. Poul Fischer adskillige gange i sin ordførertale har beklaget de takststigninger, der har fundet sted, og jeg erindrer også, at Dansk Folkeparti umiddelbart efter årsskiftet 2003/2004 på alle fronter gik ud og tog kraftigt afstand fra disse voldsomme takststigninger.
Kent Kirk (KF), 1997-12-11:
Og dér kan jeg garantere for, at både Det Konservative Folkeparti og Venstre vil gøre alt, hvad vi kan, for at støtte regeringen i, at vi får ændret reglerne for rødspættefiskeriet. Som jeg netop også sagde i mit allerførste indlæg tidlig i morges, så har fiskernes opfattelse af rødspættefiskeriet jo altid været, at de ønskede et bæredygtigt fiskeri. Det har altid været Danmark, der har ønsket, at man havde et højt mindstemål og en høj maskestørrelse i det her fiskeri.
Eyvind Vesselbo (V), 2009-03-26:
Det vil sige, at hvis man - og det er det, der er meningen med lovgivningen - gør de to sektorer, altså vandsektoren og spildevandssektoren, mere effektive og samtidig laver benchmarking og årlige regnskaber, som er gennemskuelige, ja, så vil der være basis for, at man kan nedsætte gebyrerne for borgerne på levering af vand og på spildevandsområdet, og det er det, der har været hele baggrunden for at gøre det her.
Anne Baastrup (SF), 2004-02-26:
Derfor tror jeg, det er godt, at vi går i gang med overvejelser om, hvordan vi kan ændre de offentlige myndigheders adfærd, så de rent faktisk oplever det som en forpligtelse at foretage partshøring, overholde tidsfrister, lave klagevejledning og vel at mærke en forståelig klagevejledning osv.
Carsten Bach (LA), 2023-01-19:
Jeg kunne egentlig helt konkret godt tænke mig at vide, om ordføreren har tænkt sig at deltage i de relevante dele af forsvarsforligsforhandlingerne, hvis det ender sådan, at der ikke er andre partier, der deltager, og så vil ordføreren og ordførerens parti ultimativt faktisk stå bag et kommende forsvarsforlig, hvis det ender med ikke at indeholde andre end SVM-regeringen.
Connie Hedegaard (KF), 2008-04-01:
Til gengæld vil jeg hævde, at det vil være svært at finde noget sted i verden, hvor der er lagt så omfangsrigt et baggrundsmateriale frem til gavn for samtlige sektorer, der skal arbejde med det her, så de kan se, hvordan klimaforandringerne vil komme til at påvirke deres områder; hvad det er, de skal tage højde for.
Martin Lidegaard (RV), 2016-09-06:
For faktisk har man jo fjernet det i den 2025-plan, man har lagt frem, men det er jo ikke sådan, at vi har kunnet lokke hverken statsministeren eller finansministeren til i et offentligt rum at sige, at man nu dropper det skattestop, som egentlig ikke har ført noget godt med sig, og man så laver et mere enkelt system, som både skaber større tryghed, men også et større råderum i økonomien.
Karsten Lauritzen (V), 2016-03-31:
Resultatet af det arbejde, herunder den fortsatte dialog med branchen, kan være med til at afdække eventuelle muligheder og behov for nye tiltag på området, der samlet set kan bidrage til at sikre, at branchen fortsat kan vokse i Danmark, mens der forhåbentlig på samme tid bliver afregnet skatter og afgifter korrekt.
Thomas Jensen (S), 2018-01-23:
Socialdemokratiet er af den grundlæggende holdning, at det skal være privatøkonomien hos familierne frem for postnummeret, der afgør, om man kan optage et lån til en bolig, men vi kan fortsat ikke støtte det konkrete løsningsforslag, som SF her genfremsætter, dog i en mere åben udgave end tidligere.
Sophie Hæstorp Andersen (S), 2025-04-04:
Forslagsstillerne ønsker at sikre, at flere almene boliger kan opføres i områder med høje byggeomkostninger, og argumentet er, at det nuværende maksimumsbeløb kan udgøre en barriere for nybyggeri, fordi det ikke følgere udviklingen for byggeomkostningerne.
Lars Barfoed (KF), 2003-01-08:
Har hr. Kristian Thulesen Dahl glemt, at indtil for få år siden var de lande eller en stor del af de lande, der nu bliver optaget i EU, lande, hvor der ikke var demokrati, hvor der ikke var respekt for menneskerettighederne, og at det netop er det, vi kan opnå nu, nemlig at stabilisere demokrati og menneskerettigheder i de lande?
Vivi Kier (KF), 2011-04-26:
Til gengæld synes jeg, det er rigtig, rigtig positivt at se, at mange kommuner har fundet nye måder at anskue det her meget, meget følsomme emne på, således at man måske kan gøre en ekstra indsats, så børnene slet ikke behøver at blive anbragt.
Kristen Touborg (SF), 1998-04-21:
Og jeg vil også fremhæve, at hvis en borgmester i forbindelse med et kommende valg ikke bliver opstillet som spidskandidat, altså hvis man et år eller halvandet forud for valget har en kampafstemning, hvor borgmesteren ikke bliver opstillet som spidskandidat eller borgmesterkandidat til det næste valg, kan man meget let havne i så uheldige omstændigheder, at kommunen i en temmelig lang periode befinder sig i en fastlåst situation, hvor borgmesteren har ret til at blive der og altså bliver der, men hvor tingene ikke fungerer, som det var forudsat.
Johs. Poulsen (RV), 2008-11-07:
Jeg vil derfor spørge Venstres ordfører, om han er af den opfattelse - når man nu har fremsat et lovforslag, der ser ud, som det gør - at den måde, der hidtil er blevet opkrævet betaling på for den her meget, meget vigtige indsats gennem årene, har været ulovlig.
Søren Pape Poulsen (KF), 2019-04-12:
I dag er det jo sådan, at politiet skal slette oplysninger om de nummerplader, der ikke er kendt i anpg-systemet i forvejen, efter 24 timer, men hvis oplysningerne er indsamlet som led i en målrettet politiindsats – det kunne f.eks. være vedrørende indbrudskriminalitet i et særligt område – så kan oplysningerne gemmes i 30 dage.
Brian Mikkelsen (KF), 2009-01-23:
Lovforslaget drejer sig om at prøve at finde den rigtige balance, som på en måde sikrer et effektivt forslag, som er afbalanceret, og hvor man tager rimelige hensyn til de erhvervsdrivendes interesser, så de kan drive deres virksomheder, tilrettelægge forretningsvirksomhederne, så de udnytter virksomhedernes ressourcer bedst muligt.
Astrid Krag (S), 2011-11-23:
Det er også derfor, at det ikke er irrelevant at gøre rede for, hvad det er for en proces, der vil gå i gang, hvis man træffer en ny beslutning, for så skal der indhentes ny sundhedsfaglig rådgivning, så skal der foretages en ny vurdering af, hvad den nye beslutning, som man måtte træffe, vil betyde; altså hvad den konkrete indretning, man måtte vælge, måtte betyde for det økonomiske tilsagn, der er givet.
Peter Skaarup (DF), 2001-06-01:
Men jeg vil godt stille fru Birthe Rønn Hornbech et konkret spørgsmål: Er fru Birthe Rønn Hornbech enig i, at det er et problem, at en sådan ny ting ikke bliver forelagt Præsteforeningen, inden den bliver indført? Er fru Birthe Rønn Hornbech enig i det?
Eyvind Vesselbo (V), 2007-04-12:
Og når man følger med på det her område, kan man jo ikke, hvis man er seriøs, komme og sige til regeringen: Hovsa, hvor er det forfærdeligt, nu steg CO2-udslippet i 2006 – når man ved og har fulgt det her igennem mange år og kan se, at det går op og ned netop på grund af import og eksport af el.
Jann Sjursen (KRF), 2001-05-04:
egentlig undre mig, når vi står over for Venstre og De Konservatives forslag i dag, at de to partier ikke for længst har tilsluttet sig det forslag, som Kristeligt Folkeparti sammen med andre partier her i Folketinget har fremsat om, at der skulle nedsættes en egentlig udlændingekommission, der kunne se på udlændingelovgivningen i sin helhed og se på, hvordan vi kunne gøre det bedre, end det rent faktisk er i dag
Morten Bødskov (S), 2013-11-06:
Det er jo også sådan – og det ved hr. Peter Skaarup jo udmærket godt – at de kriminalitetskontroller selvfølgelig baserer sig på analyser og efterretninger og andet, også prioriteringer i Københavns Politis øvrige arbejde, men på trods af det er det altså lykkedes at lave en meget, meget kraftig stigning.